Nóg 'n NW-plaas met verwaarloosde diere gevind | Maroela Media
"Maritha Coetzee, 'n DA-raadslid van die Matlosana-munisipaliteit, het inligting ontvang dat die varke vir 'n geruime tyd sonder kos en water is," het Chris Hattingh, die provinsiale leier van die DA, in 'n verklaring gesê.
Volgens Hattingh het twee varke reeds gevrek en die oorblywende drie het aan hulle begin vreet. "Coetzee voer die varke sedert Sondag kos en water deur 'n gat in die muur. Die Nasionale Dierebeskermingsvereniging (NDBV) het vandeesweek die diere verwyder nadat hulle 'n hofbevel bekom het."
Hattingh het gesê die plaas Moria, word deur die Matlosana-munisipaliteit bestuur. Die munisipaliteit gebruik die plaas glo vir plaaslike ekonomiese ontwikkelingsprojekte. "Miljoene rande is al op die plaas spandeer, maar elke projek was onsuksesvol."
Die plaas is oorkant 'n ander plaas geleë wat vir provinsiale landbouprojekte gebruik word. Die NDBV moes voorheen 28 stoetbeeste weens wanvoeding op dié plaas van kant maak. "Dit is duidelik dat amateurboere aan hul eie lot oorgelaat word sonder behoorlike opleiding, ondersteuning of waarneming. Die DA gaan daarop aandring om meer betrokke te wees by die provinsie se landbouprojekte," het Hattingh bygevoeg.
Die Sunday Independant het op 6 Julie berig dat verwaarloosde diere op Thandi Modise, die voorsitter van die Nasionale Raad van Provinsies en voormalige premier van Noordwes, se Modderfontein-plaas naby Potchefstroom gevind is.
Volgens die koerant was die varke glo besig om te verhonger en mekaar te vreet. Die oorblywende 85 varke op die plaas het 58 gevrekte varke begin vreet en het glo hul eie urine gedrink. Skape, ganse, bokke en eende het ook op die plaas gevrek.
Die DBV het toe gesê hy sal kriminele aanklagtes aanhangig maak teen die wat vir die verwaarlosing verantwoordelik is.
Hierdie, tesame met kindermishandeling en mishandeling van oumense maak my SO woedend ek het nie woorde nie. Dan was daar nou die dag op Robinson Regstreeks die vrou van EFF wat niemand 'n kans gee om te praat en net aanhoudend sê hoe wittes grond "gesteel" het… Maar oor en oor word bewys dat hulle nie 'n FLENTER omgee vir diere of die grond wat hulle wel dan kry nie.
n Masale tragedie het SA getref, en omkeer is daar nie. Die begrip verantwoordelikheid ontbreek totaal in hul sisteem.
Apartheid gaan alweer die skuld kry.
Wanneer gaan hulle besef boerdery is in jou bloed. Jy kan al die hulp en ondersteuning in die wêreld kry, as jy dit nie in jou bloed het nie, gaan dit misluk.
Jy hoef nie 'n boer (of selfs 'n "amateur boer" – watse ding is dit ?) te wees om te weet dat ENIGE dier, net soos ENIGE mens, kos en water nodig het om te kan lewe nie!
Die probleem is eenvoudig dat niemand agter hierdie "wannabe boere" staan om hulle dag na dag (die selfde ding) te moet aansê wat om te doen nie EN om dat te kyk dat dit wel gedoen word!
Die gees van die verwoester. Gaan maar terug Skrif toe en lees gerus wat daar staan. Dis nou sy oomblik wat my Hemelse Vader hom toelaat. My Volk moet teruggaan knieë toe.